Phil Spector

Harvey Philip "Phil" Spector (26 de decembre 1939 – 16 de januario 2021) esseva un statounitese productor discographic, cantautor, musico et assassino condemnate. Ille esseva principalmente active in musica durante le annos 1960, quando ille faceva multe innovationes discographic. Ille disveloppava un technica que ille appeleva le Wall of Sound (muro de sono), un sono grandiose de musica rock con multe stratos de instrumentos. Ille operava minus sovente in decennios subsequente, ante ille esseva condemnate in 2009 pro le 2003 assassinato del actrice Lana Clarkson.

Nascite et elevate in New York, Spector comenciava su carriera como le instaurator juncte, vocalista e guitarrista del banda The Teddy Bears. Ille scribeva lor canto popular To Know Him Is to Love Him. In 1960, ille co-fundava un compania discographic, que se appellava Philles Records. Durante le annos subsequente, ille habeva su epocha plus succedite et influente de su carriera como un productor discographic. Ille produceva cantos per The Ronettes, The Crystals, altere "gruppos de pueras", Ike e Tina Turner et artistas altere, con le musicos de The Wrecking Crew. Le cantos includeva le successos iconic Be My Baby, Chapel of Love, Then He Kissed Me e You've Lost That Lovin' Feelin'''. Ille etiam produceva un album popular de musica de Natal. Spector popularisava le usage del studio discographic in composition musical et influentiava le genres de art pop, art rock e dream pop e le obras experimental de The Beatles e The Beach Boys.

Spector initialmente se retirava in 1966, ma retornava a musica tres annos depost. Ille produceva le album del Beatles Let It Be e discos solo de lor membros John Lennon e George Harrison. In le annos 1970, ille operava con Leonard Cohen, Dion DiMucci e The Ramones. Ille deveniva minus active durante iste annos. Ille esseva ledite in un collision de automobile in 1974 e luctava con maladia mental, alcoholismo e problemas personal altere. Durante le annos subsequente, ille operava sporadicamente e ganiava pauc attention. Ille ganiava un Grammy Award, un induction al Rock and Roll Hall of Fame, un induction al Songwriters Hall of Fame e multe altere premios. Rolling Stone'' le includeva in un 2004 lista del artistas melio de tote tempore.

A su casa in 2003, Spector tirava et occideva le actrice Lana Clarkson. Spector, que habeva essite accusate antea de menaciar personas con pistolas, esseva judicate pro assassinato. Un prime judicio se finiva con un jury indecidite. In un secunde judicio in 2009, ille esseva condemnate al prison al vita, con un minimo de 19 annos. Ille passava le final annos de su vita in prision e hospitales secur.

Categoria:Productores discographic
Categoria:Gente statounitese